דרכנו
אור הנר נמהל באור הירח; על הכר שיערך שפוך; בחלון צמרת עץ פורח; והשקט חזר, רואים לפי החיוך; סערה היתה, הנה חלפה לה; ופנייך שוב רוגעות כפני הים; עם האור נוסיף ללכת הלאה; עוד הדרך רבה, המסע עדיין לא תם; לא קלה היא, לא קלה דרכנו; ועינייך לפעמים כה נוגות; עוד שדות פורחים יש לפנינו; עוד הרים גבוהים, וצונני פסגות; רסיסים של אור בדמעותייך; וחיוך שוב מגשש דרכו אלי; כל הטוב עודנו לפנייך; שימי ראש על כתפי, תני לי ידך בידי; עוד מעט יתם הנר לגווע; עוד מעט יובס השקט המבורך; המולת היום תתחיל לבקוע; לא תלכי לבדך, אני אהיה שם איתך; לא קלה היא, לא קלה דרכנו...; 